มีน้ำใส่ๆไหลออกมาจากน้องชายประมาร1-2เดื่อนแล้วครับแต่ฉี่ปกติทุกอย่างไม่มีอาการฉี่กระปิดกระปอยอยากจะสอบถามว่าเกิดจากอะไรครับ ที่แรกนึกว่าเป็นหนองในเทียม เลยซื่อยามารักษา น้ำใส่ๆก็ไม่หยุดไหล จะไหลแค่ตอนเช้านะครับแต่หนองใน ไม่ได้เป็นครับ
สวัสดีค่ะ การมีน้ำใสๆไหลออกจากท่อปัสสาวะในเพศชายดังกล่าวมา อาจจะเกิดจาก การมีท่อปัสสาวะอักเสบหรือติดเชื้อ ซึ่งในเพศชายมักสัมพันธ์กับโรคติดต่อทางเพศสัมพันธ์เช่นหนองในแท้ หนองในเทียมได้บ่อยๆ สาเหตุอื่นๆ การเกิดอุบัติเหตุหรือการกระแทกแรงๆที่ท่อปัสสาวะทำให้เกิดการฉีกขาด การมีท่ออสุจิอักเสบหรือติดเชื้อ เป็นต้นควรไปพบแพทย์เพื่อตรวจร่างกาย ตรวจปัสสาวะหาการติดเชื้อและตรวจคัดกรองโรคติดต่อทางเพศสัมพันธ์ เพื่อให้ได้การวินิจฉัยที่แน่ชัด และควรได้รับยาฆ่าเชื้อที่ตรงกับโรค ไม่ควรซื้อยาฆ่าเชื้อมาใช้เองเพื่อป้องกันการเกิดการดื้อยาเบื้องต้นงดการมีเพศสัมพันธ์ ใช้น้ำเปล่าสะอาดล้างอวัยวะเพศเบาๆภายนอก ระวังการกระทบกระแทก